สังคมข่าวหุ้นนิวส์เวฟ
หนังสือพิมพ์ข่าวหุ้นธุรกิจรายวันกระบอกเสียงอิสระแห่งตลาดทุน ที่ได้รับความนิยมสูงสุดของประเทศ ฉบับประจำวันอังคาร 7 เมษายน 2558 ดัชนีตลาดหุ้นไทยปิดการซื้อขายอยู่ที่ 1,536.05 จุด ปรับเพิ่มขึ้น 3.82 จุด พ่วงด้วยมูลค่าการซื้อขาย 2.4 หมื่นล้านบาท
7 เม.ย. 2558

 
หนังสือพิมพ์ข่าวหุ้นธุรกิจรายวันกระบอกเสียงอิสระแห่งตลาดทุน ที่ได้รับความนิยมสูงสุดของประเทศ ฉบับประจำวันอังคาร 7 เมษายน 2558 ดัชนีตลาดหุ้นไทยปิดการซื้อขายอยู่ที่ 1,536.05 จุด ปรับเพิ่มขึ้น 3.82 จุด พ่วงด้วยมูลค่าการซื้อขาย 2.4 หมื่นล้านบาท
* ปิดตลาดรอบล่าสุด ฝั่งซื้อสุทธิกลายเป็นทางสถาบันที่เป็นฝ่ายนำทีมเข้าซื้อไป 1,312 ล้านบาท ตามด้วยบัญชีบริษัทหลักทรัพย์ที่เข้าเก็บ 950 ล้านบาท ส่วนขาเทขายสุทธิ รายย่อยขอจัดหนักสาดออก 2,155 ล้านบาท ส่วนต่างชาติขายเล็กน้อยเพียง 107 ล้านบาท
* วันนี้ นิวส์เวฟ มีหุ้นอยากแนะนำอยู่หนึ่งบริษัทก่อนถึงช่วงวันหยุดยาว นั่นคือ GUNKUL เนื่องจากทางโบรกฯ ได้ย้อนดูตามสถิติในอดีตแล้วพบว่า ในช่วงก่อนเทศกาลสงกรานต์ GUNKUL มักทำราคาหุ้นปรับตัวขึ้นสูงและให้ผลตอบแทนที่ชนะตลาดหุ้นไทยได้
* นอกจากประเด็นเชิงสถิติแล้ว ในแง่พื้นฐานก็น่าสนใจไม่เบาเช่นกัน อย่างเรื่องกำไรเติบโต หลายคนคงได้รับรู้กันดีอยู่แล้ว แต่ที่ได้ข่าวดีเพิ่มขึ้นมาอีก นั่นคือ โบรกฯ ได้ยกตำแหน่งขึ้นเป็น TOP PICK หุ้นกลุ่มพลังงานทดแทนเลยทีเดียว ซึ่งงานนี้ถือข่าวเชิงบวกที่น่าสนใจไม่เบานะ แถมถ้าซื้อหุ้นในช่วงนี้ยังมีสิทธิได้รับปันผลกันด้วยอีก จึงไม่อยากให้มองข้ามโดยเด็ดขาด * ต่อกันด้วยหุ้นร้อน IRPC ซึ่งในระยะนี้ต้องยกให้เป็นพระเอกหุ้นกลุ่มพลังงานโดยแท้จริง เนื่องจากสามารถทำราคาหุ้นปรับตัวเพิ่มขึ้นได้อย่างต่อเนื่อง สวนทางเจ้าอื่นที่ราคาอ่อนแอ ทยอยปรับตัวลงไม่เลิก
* สำหรับประเด็นใหม่ที่กำลังมาช่วยหนุนหุ้น IRPC ก็คือในงวดไตรมาสแรกที่มีโอกาสบันทึกกำไรพิเศษกันถึงระดับพันล้านบาท โอ้โห นี่ถ้าเกิดขึ้นจริงมีสิทธิสนับสนุนให้กำไรงวดไตรมาส 1 จะโดดเด่นสุดในกลุ่มเลยแหละ
* อีกหนึ่งหุ้นที่ไม่พูดถึงไม่ได้ก็คงเป็น IFEC เพราะล่าสุด มีเสียงแว่วว่างบปี 2558 มีแววจะได้เห็นการปรับเพิ่มเป้ารายได้ใหม่ เพราะในขณะนี้อยู่ในระหว่างรอปิดดีลเข้าซื้อธุรกิจไฟฟ้าในต่างประเทศ ซึ่งจะทำให้บริษัทมีศักยภาพในการรับรู้รายได้และกำไรมากขึ้นกว่าเดิม
* งานนี้ต้องจับตา IFEC แบบไม่ควรกระพริบตา เพราะนอกจากทิศทางผลการดำเนินงานงวดปี 2558 จะเติบโตได้แบบก้าวกระโดดแล้ว แต่ยังเป็นอีกหุ้นที่มักมีข่าวดีมาเซอร์ไพรส์ประจำ และจะกลายเป็นอัพไซด์ต่อหุ้นเพิ่มขึ้นแบบต่อเนื่อง
* พูดถึงกลุ่มพลังงานไปเยอะแล้ว ขอข้ามมาที่กลุ่มรับเหมาก่อสร้างกันบ้าง เด่นสุดช่วงนี้ขอยกให้กับ ITD ไปเลย โดยได้ลงนามในสัญญาก่อสร้างโครงการ รถไฟฟ้าสายสีเขียว ช่วงหมอชิต-สะพานใหม่-คูคต สัญญาที่ 1 มูลค่ารวม 15,269 ล้านบาท ซึ่งถือเป็นประเด็นที่จะส่งผลบวกต่อหุ้นไม่เบา * ที่สำคัญ ITD หลังจากโดนมาตรการกำกับการซื้อขายคุมหุ้นกันมายาวนาน ตั้งแต่วันนี้เป็นต้นไปจะพ้นโทษเป็นที่เรียบร้อยแล้ว และผลักดันให้แรงซื้อขายหุ้น ITD กลับมาหนาแน่นอีกครั้ง ขาเก็งกำไรจัดไปไม่ต้องรอช้า
* ส่วนกลุ่มหุ้นใหม่ที่เข้าข่ายมาตรการกำกับการซื้อขายรอบล่าสุด สำหรับเกณฑ์ ระดับ 1 ใช้ Cash Balance ได้แก่ SPPT-TLUXE  ตั้งแต่วันที่ 7 เม.ย.-15 พ.ค. ขณะที่กลุ่มโดนขยายช่วงดำเนินการ GENCO-TPIPL และ GENCO-W1 เริ่ม 7-24 เม.ย.นี้ สำหรับหุ้นที่เรียกว่า งานเข้าแบบสุดๆ นั่นคือ CWT และ CWT-W2 เพราะโดนเกณฑ์ระดับ 2  ห้ามคำนวณวงเงินซื้อขาย พ่วงด้วย Cash Balance โอ้โห รับไปเต็มๆ ตั้งแต่วันที่ 7-24 เม.ย.นี้
* ปิดท้ายกันเช่นเคยกับ “ข่าวหุ้นออนทีวี-วิทยุ” เริ่มตั้งแต่เช้า  08.40-09.00 น. พบกันสดๆ กับ “Morning Star : หุ้นดาวเด่น” ที่จะมาอัพเดตตลาดหุ้นทั่วโลก เพื่อมองแนวโน้มตลาดหุ้นไทย โดยวิษณุ โชลิตกุล หัวหน้ากองบรรณาธิการข่าวหุ้นธุรกิจ และก่อนเปิดตลาดบ่าย 13.30-14.00 น. กลับมาพบกับรายการ “ข่าวหุ้น เจาะตลาด” ช่วงวันจันทร์-ศุกร์ ทางสถานีโทรทัศน์ดิจิตอลสปริงนิวส์ (ช่อง 19) และนับตั้งแต่ 1 เม.ย. 58 เป็นต้นไป ช่วงเปิดตลาดเช้า 10.00-11.00 น. พบกับ “Business Insight” โดยทีมงานข่าวหุ้นธุรกิจ ทางสถานีวิทยุ FM 97.0 MHz การันตีข้อมูลข่าวสารแน่นเหมือนเดิม เพราะ “ทุกคำถามเรื่องหุ้น” หาคำ ตอบได้ที่ “ข่าวหุ้นธุรกิจ” เท่านั้น